Market Timing P.M. – บล.กสิกรไทย
Support : 1045, 1035 Resistance : 1075, 1100 SET เคลื่อ …
18 มี.ค. 2563

Support : 1045, 1035
Resistance : 1075, 1100
SET เคลื่อนไหวอยู่ระหว่าง 1052-1076 ขณะที่ ปิดตลาดในช่วงเช้าอยู่ที่ระดับ 1057.84 จุด เพิ่มขึ้น 22.67 จุด หรือ +2.19% ด้วยมูลค่าในการซื้อขายรวม 2.9 หมื่นล้านบาท
ภาพระดับชั่วโมง SET พยายามสร้างฐานแถว 1035 เมื่อวานนี้ ในขณะที่ การซื้อขายช่วงเช้า SET เปิดกระโดดผ่านแนวต้าน 1050 ซึ่งทำให้ภาพระยะสั้นดูดีขึ้นบ้าง แต่ SET ยังไม่สามารถฉีกตัวให้หนีห่างจากแนวเส้นค่าเฉลี่ย 5 ชั่วโมง ในขณะที่ RSI 60 นาที ดูจะติดอยู่บริเวณแนว 50% ทำให้การฟื้นตัวไม่แข็งแรงนัก จึงประเมินว่าในช่วงบ่าย SET น่าจะเป็นการแกว่งตัวออกข้าง มากกว่าจะเร่งตัวเข้าหาแนวเส้นกด โดยมีด่านจุดสูงระยะสั้นในช่วงเช้าบริเวณ 1075 เป็นด่านที่น่าจะผ่านได้ลำบาก และให้น้ำหนักโอกาสในทางพักฐานถอยลงมาทดสอบกรอบด้านล่างบริเวณ 1035 ซึ่งพยายามสร้างฐานเมื่อวานนี้
IVL ระดับชั่วโมง ราคาพักตัว ถอยลงมาสร้างฐานแกว่งออกข้างบริเวณ 17+/- และค่อยๆ เดินหน้ายกตัวกลับขึ้นยืนเหนือเส้นค่าเฉลี่ย 5 ชั่วโมง ด้านสัญญาณ MACD ไต่ระดับเหนือ Signal line อยู่ในแดนลบ และมีแนวโน้มจะยกตัวกลับขึ้นแดนบวก สะท้อนโอกาสที่ราคาจะมีแรงหนุนให้ยกตัวขึ้นได้ ดังนัน มองน่าเข้าซื้อเก็งกำไร โดยประเมินเป้าหมายรอแบ่งขายทำกำไรอยู่แถว 19.2 และ 20 ในขณะที่ ใช้การถดถอยหลุด 17.8 เป็น stop loss